b'\n_START_ARTICLE_\nUmoe IKT\n_START_PARAGRAPH_\nUmoe IKT var et norsk IT-konsulentselskap, som navnet sa eid av Umoe. Umoe IKT var en leverand\xc3\xb8r av IKT-utstyr, drifts-, konsulent- og kommunikasjonstjenester til bedrifter og organisasjoner i offentlig og privat sektor. Umoe IKT AS leverte tjenester innenfor integrasjon av tale-, data og videol\xc3\xb8sninger. Umoe IKT ble etablert i 2004 etter oppkj\xc3\xb8p av Bravida IKT fra Bravida. Senere har selskapet ogs\xc3\xa5 kj\xc3\xb8pt selskaper som ComputerLand Norge, Bro Consulting, Ulriken Consulting, Voop og iTet._NEWLINE_Umoe IKT ble i 2011 solgt til Atea, men uten datterselskapene Umoe iTet AS og Umoe Consulting AS, samt det tilknyttede selskapet, Making Waves AS, disse ble overf\xc3\xb8rt til Umoe AS innen sluttf\xc3\xb8ring av oppkj\xc3\xb8pet. iTet er senere solgt tilbake til selskapets ansatte._NEWLINE_Umoe IKT hadde 384 ansatte og kontorer i 16 byer rundt om i landet pr 2010, og oppkj\xc3\xb8pet ble gjort med aksjer i Atea tilsvarende verdier for ca. 155 millioner kroner.'